પરશુરામે રામાયણ કાળની અંદર વિજ્ઞાન સહિતની ટેકનોલોજીથી રામ-લક્ષ્મણને ધનુષવિદ્યા શીખવી હતી. તેઓ ભીષ્મપિતામહ અને કુંતીપુત્ર કર્ણના પણ વંદનીય ગુરુ હતા. જ્યારે કર્ણએ છળકપટ અને જુઠ્ઠું બોલીને પરશુરામ પાસે ધનુષવિદ્યા મેળવી ત્યારે કર્ણને શ્રાપ આપ્યો કે : હે, કર્ણ તેં ગુરુ સાથે વિશ્વાસઘાત કર્યોછે. મેં શીખવેલ ધનુષવિદ્યા અણીને સમયે તું ભૂલી જઈશ અને તે તારા મૃત્યુનું કારણ બનશે. આમ પરશુરામનો શ્રાપ યથાર્થ થયો અને કર્ણ મહાભારતના યુદ્ધમાં વીરગતિને પામ્યો. આમ વિદ્યારૂપી ધન પાછું લઈને ગુરુશક્તિનો પરચો પરશુરામે બતાવેલ.